Lisa 4

27.06.2018 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/18/1260-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/18/1260-1 MUUTMINE**

19.04.2024

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**OÜ MOTOHOBI**, registrikoodiga 11318432, aadressiga Kassisilma tn 6, Räni alevik, Kambja vald, 61708 Tartu maakond (edaspidi „**Teostaja**“), mida esindab juhatuse liige Marek Kärner, kes tegutseb põhikirja alusel,

vahel on sõlmitud 27.06.2018 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/18/1260-1 (edaspidi „**Leping**“).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 09.04.2024 numbriga 11.2-7/24/10124-1) Lepingu punkti 2.2. muutmiseks. Teostaja soovib lisada koostöölepingusse CFMOTO ZHEJIANG CFMOTO POWER CO., LTD kaks kaubamärki GOES ja ZEEHO, et saada õigused teostada Ülevaatust esmakordselt kasutusele võetavatele L3e-kategooria ZEEHO ning T3b- ja L7e-kategooria GOES sõidukitele. Transpordiametile teadaolevalt ei valmista ZHEJIANG CFMOTO POWER CO., LTD. (Hiina) L7e-kategooria GOES marginimetusega sõidukeid.;
4. 14.07.2021 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele L2e-, L3e-, L7e-, T1b- ja T3b-kategooria CFMOTO, L1e-kategooria DOOHAN ning L1e- ja L3e-kategooria SUPER SOCO (edaspidi „****Sõiduk****”).*“;
5. Lepingu punktis 11.1. on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
L2e-, L3e-, L7e-, T1b- ja T3b-kategooria CFMOTO,

T3b-kategooria GOES,

L3e-kategooria ZEEHO,

L1e-kategooria DOOHAN ning

L1e- ja L3e-kategooria SUPER SOCO sõidukitele (edaspidi „**Sõiduk**”).“.

1. Muuta Lepingu punkti 11.1. ning sõnastada see uues redaktsioonis alljärgnevalt:

„11.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutuvad kehtetuks Lepingu nr 1-13/18/1260-1:

27.05.2019 sõlmitud lisa 1;

18.06.2019 sõlmitud lisa 2;

14.07.2021 sõlmitud lisa 3.

1. 27.06.2018 sõlmitud Lepingu nr 1-13/18/1260-1 juures on üks kehtiv lisa, mis on käesolev lisa 4.
2. Poolte rekvisiidid ja allkirjad:

**Transpordiamet** **OÜ MOTOHOBI**

Registrikood: 70001490 Registrikood: 11318432

Asukoht: Valge 4 Asukoht: Kassisilma tn 6, Räni alevik,

11413 Tallinn Kambja vald, 61708 Tartu maakond

Telefon: +372 620 1200 Telefon: +372 749 3391  
E-post: info@transpordiamet.ee E-post: info@motohobi.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)